Western

Western je umelecký žáner, ktorý je prezentovaný v rôznych formátoch, ako je film, televízia, rozhlas, literatúra, či v maľbách a iných vizuálnych umeleckých štýloch. Prezentuje príbehy z prostredia amerického divokého západu, západnej Kanady, Mexika, Aljašky, niekedy aj z Austrálie situované hlavne do obdobia 19. storočia. Niektoré rané westerny sú z obdobia Bitky pri Alame v roku 1836, väčšina rozpráva príbehy, odohrávajúce sa v čase pred koncom Americkej občianskej vojny a masakru pri Wounded Knee v roku 1890. Niektoré westerny čerpajú námety z neskorších období, napríklad z čias Mexickej revolúcie v roku 1913. V roku 1930 boli deje viacerých westernových filmov situované do súčasnosti a aj v neskorších rokoch boli nakrútené niektoré súčasné filmy s westernovou tématikou (napríklad Junior Bonner, z roku 1972, Cudzinec - Down in the Valley z roku 2005).

Westerny zobrazujú konfrontáciu medzi primitívnym a zastaraným spôsobom života voči modernizáciou ovplyvnených technologických a spoločenských zmenám. Hlavnými postavami bývajú často kovboji, indiáni a zlatokopovia. Môžu byť inšpirované prezentáciou konfliktov medzi pôvodným obyvateľstvom a prisťahovanými osadníkmi, či vojakmi americkej kavalérie a farmármi, alebo rančermi pod nátlakom priemyselnej revolúcie. Americké westerny zo 40. a 50. rokov alegorizujú hodnoty cti a obetavosti, víťazstva dobra nad zlom. Westerny, nakrútené v 60. a 70. rokoch sú viac pesimisticky ladené, vyzdvihujú rebelujúcich anti-hrdinov, zvýrazňujú cynizmus, brutalitu a neprávosť amerického západu. Napriek tomu, že westernový žáner čerpá z amerického prostredia, westernové témy a príbehy sú nakrúcané na celom svete.

Western prenikol aj do športu. Známe westernové disciplíny sú westernová streľba (western shooting), westernová jazda na koni (western riding), spojená so záujmom o chov amerických westernových plemien koní. Medzi športy, ktoré sú spopularizované aj vďaka tomuto žánru patrí jazda so psími záprahmi.

Literatúra 
Knižné vydania westernov sú zaraďované medzi tzv. brakovú literatúru. Literárny westernový žáner má korene v prvej štvrtine 19. storočia (James Fenimore Cooper, neskôr Karl May), no najväčší rozkvet dosiahol na začiatku 20. storočia. K najznámejším autorom westernov patria:

Filmy 
Za prvú filmovú westernovú snímku je považovaný americký nemý film z roku 1903 od režiséra Edwina Stantona Portera s názvom The Great Train Robbery (Veľká vlaková lúpež). Populárnym subžánrom westernu sú filmy, ktoré sa nakrúcali v taliansku v 
60. rokoch 20. storočia, pre ktoré sa v kinematografii vžil špecifický názov spaghetti western.

Zoznam niektorých známejších westernových filmov (vynechané sú filmy nakrútené podľa románov Karla Maya):
 Velká železničná lúpež (The Great Train Robbery, 1903)
 Zlatá horúčka (The Gold Rush, 1925), groteska Charlieho Chaplina 
 Hrdinovia pekiel (Hell's Heroes, 1929)
 Billy the Kid (1930)
 Cimarron (1931)
 Laurel a Hardy na divokom západe (Way Out West, 1937), westernová groteska
 Destry (Destry Rides Again, 1939)
 Dodge City (1939)
 Jesse James (1939)
 Prepadnutie (Stagecoach, 1939)
 Drums Along the Mohawk (1939)
 Cesta na severozápad (Northwest Passage, 1940)
 The Ox-Bow Incident (1940)
 Western Union (1941)
 My Darling Clementine (1946)
 Red River (1948)
 Fort Apache (1948)
 Poklad na Sierra Madre (The Treasure of the Sierra Madre, 1948)
 The Gunfighter, 1950)
 Rio Grande (1950)
 Winchester 73 (1950)
 Na pravé poludnie (High Noon, 1952)
 Calamity Jane (1953), westernový muzikál
 Odhalená stopa (The Naked Spur, 1953)
 Shane (1953)
 Johnny Guitar (1954),
 Bad Day at Black Rock (1955)
 Muž z Laramie (The Man from Laramie, 1955)
 Comanche (1956)
 Jubal (1956),
 Pátrači (The Searchers, 1956)
 Cesta za záchranou (3:10 to Yuma, 1957)
 Gunfight at the O.K. Corral (1957)
 Šerifská hviezda (The Tin Star, 1957)
 The Bravados (1958)
 Muž zo Západu (Man of the West, 1958) 
 The Big Country, 1958
 Posledný vlak z Gun Hillu (Last Train from Gun Hill, 1959)
 Rio Bravo (1959)
 Na sever Aljašky (North to Alaska, 1960), westernová komédia
 Sedem statočných (The Magnificent Seven , 1960)
 The Misfits (1961)
 Ride the High Country (1962)
 The Man Who Shot Liberty Valance (1962) 
 Hud (1963)
 Limonádový Joe aneb Koňská opera (1964), česká paródia
 Cheyenne Autumn (1964) 
 Per un pugno di dollari, 1964), tzv. spaghetti western, 
 Zlatokopovia z Arkansasu (Die Goldsucher von Arkansas, 1964)
 Dievča zo Západu (Cat Ballou, 1965) 
 Per qualche dollaro in piů (1965), tzv. spaghetti western
 Shenandoah (1965) 
 Dostavník (Stagecoach, 1966), remake filmu Prepadnutie El Dorado (1966)
 Grošák (The Appaloosa, 1966) 
 Il Buono, il brutto, il cattivo (1966), tzv. spaghetti western
 The Professionals (1966)
 Zálesák (The Trap, 1966)
 Hombre (1967)
 The War Wagon (1966)
 Bandolero (1968)
 Will Penny (1968)
 Vtedy na Západe (C'era una volta il West, 1968), tzv. spaghetti western
 Veľké ticho (Il Grande silenzio, 1968), tzv. spaghetti western
 La Bataille de San Sebastian (1968), francúzsky western,
 Butch Cassidy a Sundance Kid (Butch Cassidy and the Sundance Kid, 1969)
 The Wild Bunch (1969)
 The Stalking Moon (1969)
 Podporujte svojho šerifa! (Support Your Local Sheriff!, 1969), westernová komédia
 MacKennove zlato (Mackenna's Gold, 1969)
 True Grit (1969)
 Nešikovné ruky (Manos torpes, 1969), španielsky western
 Sto pušiek (100 Rifles, 1969)
 Malý veľký muž (Little Big Man, 1970) 
 Monte Walsh (1970)
 Hlavu dole (Giů la testa, 1971), tzv. spaghetti western
 Krvavé slunko (Soleil rougekleme, 1971)
 McCabe a pani Millerová (McCabe & Mrs. Miller, 1971)
 Šťastný Luke (Lucky Luke, 1971), animovaná paródia
 Valdez is Coming (1971)
 Veľký Jake (Big Jake, 1971)
 Buck a kazateľ (Buck and the Preacher, 1972)
 Jeremiah Johnson (1972)
 Podivné dedičstvo (E poi lo chiamarono il magnifi, 1972), tzv. spaghetti western, komédia
 Ulzana's Raid (1972)
 Život a doba sudcu Roya Beana (The Life and Times of Judge Roy Bean, 1972)
 Moje meno je nikto (Il Mio nome e Nessuno, 1973), tzv. spaghetti western
 Pat Garrett a Billy the Kid (Pat Garrett and Billy the Kid, 1973)
 Tulák z vysokých plání, (High Plains Drifter, 1973)
 Westworld (1973), westernové sci-fi
 Blazing Saddles, 1974
 Šerif Cogburn (Rooster Cogburn, 1975)
 The Outlaw Josey Wales (1976)
 Strelec (The Shootist, 1976)
 Nebeská brána (Heaven's Gate, 1980)
 The Lonng Riders (1980)
 Muž od Snežnej rieky (The Man from Snowy River, 1982)
 Silverado (1985)
 Tanec s vlkmi (Dances With Wolves, 1990)
 Šťastný Luke (Lucky Luke, 1991), westernová komédia
 Posledný Mohykán (The Last of the Mohicans, 1992) 
 Nezmieriteľní (Unforgiven, 1992)
 Geronimo (Geronimo: An American Legend, 1993)
 Tombstone (1993)
 Maverick (1994), westernová komédia
 Mŕtvy muž (Dead Man, 1995)
 Wild Wild West (1997), westernová komédia
 Hriechy minulosti, (South of Heaven, West of Hell 2000)
 Vtedy na východe (Shanghai Noon, 2000), westernová komédia
 Texaskí rangeri (Texas Rangers, 2001)
 Monte Walsh (2003), remake filmu z roku 1970
 Krajina strelcov (Open Range, 2003)
 The Missing (2003)
 Pevnosť Alamo (The Alamo, 2004)
 Skrotená hora (Brokeback Mountain, 2005)
 Tri pohreby (The Three Burials of Melquiades Estrada, 2005)
 Sexi Pistols (Bandidas, 2006), westernová komédia
 3:10 Vlak do Yumy (3:10 to Yuma, 1957), remake titulu z roku 1957
 Bury My Heart at Wounded Knee (2007)
 Muž proti mužovi (Seraphim Falls, 2007)
 Zabitie Jesseho Jamesa zbabelcom Robertom Fordom (The Assassination of Jesse James by the Coward Robert Ford, 2007)
 Appaloosa (2008)

 Hudba 
Western prenikol v roku 1910 aj do vážnej hudby. V tomto roku taliansky skladateľ Giacomo Puccini skomponoval operu Dievča zo Západu (La Fanciulla del West''), ktorej dej sa odohráva medzi zlatokopmi v Kalifornii.
Filmové žánre
Literárne žánre
 
Divoký západ